1) Ποιοι είναι οι παράγοντες, που συντέλεσαν στην αύξηση του τουρισμού αναψυχής;
-Οι αλλαγές στον τρόπο ζωής. 

-Η αύξηση του οικογενειακού εισοδήματος. 

-Η δυναμική είσοδος του marketing, που δημιούργησε τουριστικές ανάγκες και βελτίωσε τη γνώση για τον τουριστικό κλάδο. 

-Οι δημογραφικές αλλαγές. 

-Η γιγάντωση της τουριστικής βιομηχανίας με πλήθος τουριστικών γραφείων, νέα ξενοδοχεία, σύγχρονες εταιρείες αερομεταφοράς και κρουαζιερόπλοιων, που προσφέρουν ένα τουριστικό προϊόν όλο και πιο δελεαστικό για την πλειονότητα των καταναλωτών σε προσιτές τιμές.
2) Ποιες μορφές τουριστικής μετακίνησης γνωρίζετε και με ποια μεταφορικά μέσα μπορεί να υλοποιηθεί κάθε μορφή;
Α. Επίγειες ή χερσαίες μετακινήσεις: 
-Σιδηρόδρομος.

-Αυτοκίνητο - ιδιωτικής χρήσης ή ενοικιαζόμενο.

-Συνδυασμός σιδηροδρόμου και αυτοκινήτου. 

-Λεωφορεία και εκδρομικά πούλμαν.

-Μοτοσικλέτες, μοτοποδήλατα, ποδήλατα.

-Αυτοκινούμενα τροχόσπιτα κ.ά. 
Β. Υδάτινες ή πλωτές μετακινήσεις:
-Επιβατηγά πλοία με προγραμματισμένα δρομολόγια. 

-Κρουαζιέρες .

-Θαλάσσια ταξί. 

-Εκδρομικά πλοιάρια.

-Σκάφη αναψυχής και μίσθωση σκαφών (ιστιοφόρα, θαλαμηγοί κ.ά.).
-Ποταμόπλοια κ.ά. 
Γ. Εναέριες μεταφορές:
-Αεροπλάνα.

-Ελικόπτερα.

-Υδροπλάνα κ.ά.

Εδώ πρέπει να γίνει και μια σύντομη αναφορά σε μια σειρά από άλλους, ιδιαίτερους τρόπους μετακίνησης που προτιμώνται από αρκετούς τουρίστες, όπως ζωήλατα σχήματα και ίππευση, τελεφερίκ, σκι-λιφτ, πεζοπορία, αερόστατα κ.ά. 
3) Ποιοι είναι οι παράγοντες, που καθορίζουν την τουριστική ζήτηση; 
1. Οικονομικοί παράγοντες (Διαθέσιμο εισόδημα, επάγγελμα του τουρίστα, κόστος ταξιδιού, συναλλαγματικές ισοτιμίες, κόστος ζωής στον προορισμό κ.ά).

2. Κοινωνικοί-ψυχολογικοί παράγοντες (Τρόπος ζωής, διαθέσιμος χρόνος, πρότυπα, αξίες, θρησκεία, πολιτισμός, μιμητισμός, ψυχολογική διάθεση, τάση φυγής κ.ά). 

3. Δημογραφικοί παράγοντες (Φύλο, ηλικία, οικογενειακή κατάσταση, εκπαίδευση, τόπος κατοικίας κ.ά). 

4. Θεσμικοί και πολιτικοί παράγοντες (Διεθνείς σχέσεις, πολιτική κατάσταση, άδεια μετ' αποδοχών, διαδικασίες έκδοσης visa κ.ά). 

Υπάρχουν όμως και ορισμένοι αστάθμητοι ή εξωγενείς παράγοντες, που επηρεάζουν την τουριστική ζήτηση (Κλιματολογικές συνθήκες ή ακραίες φυσικές καταστροφές, τρομοκρατικές ενέργειες ή απειλή παρόμοιων φαινομένων, σοβαρά θέματα υγείας των ταξιδιωτών από επιδημίες). 
4) Ποια είναι τα απαιτούμενα προσόντα για έναν πωλητή μιας προσφερόμενης υπηρεσίας σε ταξιδιωτικό γραφείο;
-Εκπαίδευση και κατάρτιση στο αντικείμενο του κλάδου του και διαρκής διάθεση για επέκταση των γνώσεων και των δεξιοτήτων του. 

-Άριστη γνώση των προσφερόμενων προς πώληση τουριστικών προϊόντων, των διαφόρων μεθόδων και τεχνικών πωλήσεων και της τουριστικής αγοράς και του ανταγωνισμού.

-Προσαρμοστικότητα και ευελιξία ανάλογα με τις εκάστοτε συνθήκες. 

-Επιμονή κατά την εργασία του και προσήλωση στους στόχους, που θέτουν η επιχείρηση και ο ίδιος.

-Φιλοδοξία και πάθος για την εργασία του. 

-Δημιουργικότητα και ανάληψη πρωτοβουλιών. 

-Ισχυρές διαπροσωπικές ικανότητες.

-Ενσυναίσθηση απέναντι στους πελάτες και ικανότητα «ανάγνωσης» των κινήτρων και αναγκών τους.

-Κοινωνικά αποδεκτή παρουσία/εμφάνιση για τον συγκεκριμένο χώρο εργασίας. 
5) Αναφέρατε συνοπτικά τα προσόντα, που απαιτούνται σύμφωνα με την ελληνική νομοθεσία για το επάγγελμα του ξεναγού και ποια τα καθήκοντά του.

Βάσει της ισχύουσας νομοθεσίας, για να ασκήσει κάποιος το επάγγελμα του ξεναγού, πρέπει να έχει ολοκληρώσει ταχύρρυθμα προγράμματα κατάρτισης στο επάγγελμα του ξεναγού (για αποφοίτους συγκεκριμένων πανεπιστημιακών τμημάτων) ή να έχει ολοκληρώσει τη μεταδευτεροβάθμια Σχολή Ξεναγών του Υπουργείου Τουρισμού, να διαθέτει άριστη γνώση μίας τουλάχιστον ξένης γλώσσας και άδεια ασκήσεως επαγγέλματος ξεναγού. Επίσης, σύμφωνα με τη νομοθεσία, ο ξεναγός οφείλει να ασκεί τα καθήκοντά του αξιοπρεπώς, να εμπνέει εμπιστοσύνη, να έχει την εκτίμηση όσων ξεναγεί και να είναι ευγενικός μαζί τους. Βασικό καθήκον του είναι η συνοδεία αλλοδαπών ή ημεδαπών επισκεπτών και η παροχή πληροφοριών για την αρχαία και τη νεότερη Ελλάδα, καθώς και τα αξιοθέατα και τα μνημεία της. 
